Kålåstunnelen

Kålåstunnelen er en motorveitunnel under bygging på E39 i Lyngdal i Agder. Byggingen startet i 2021, og den åpner etter planen for trafikk sommeren 2025. Tunnelen får to løp, hvert med to kjørefelt og en lengde på 2,7 kilometer.

Om tunnelen 
Tunnelen er en del av motorveiprosjektet Lyngdal øst–Lyngdal vest som gir 9,2 kilometer ny firefelts motorvei gjennom Lyngdal kommune. Nye Veier AS er byggherre, mens arbeidsfellesskapet Implenia–Stangeland er totalentreprenør. 

Kålåstunnelen blir 2,7 kilometer lang og starter like øst for det planlagte Røyskårkrysset i prosjektets vestlige ende. Deretter løper tunnelen sydøstover under Kålåsen før den har sitt østlige utløp ved Lygna. Der fortsetter veien på den 300 meter lange Kvelland bru, før motorveien går inn i Rossåstunnelen og til Herdalskrysset, som er prosjektets østlige endepunkt.  

De forberedende arbeidene startet opp høsten 2021, og tunneldrivingen startet i februar 2022. Tunnelen skal være ferdig sprengt i 2024 og skal etter planen åpne for trafikk sommeren 2025.

Referanser

Se også 

 Veitunneler i Norge

Veitunneler i Agder
Veier i Lyngdal